Source: http://zscabajska.edupage.org/text7/
Timestamp: 2015-10-10 10:47:59+00:00

Document:
Základná škola,Cabajská 2, Nitra - Text	Prihlásenie
Základná škola Cabajská 2, Nitra	FotoalbumNovinkyKalendárVerejné obstarávanieUčitelia Navigácia	PrihlásenieHlavná stránkaO školeNaše úspechyKontaktMapaNovinkyUčiteliaTriedyPredmetyFotoalbumVzdelávací programKrúžkyŠkolský klubPísomky / DÚKalendárŠtatistikaTestovaniePre deviatakovKriminálna prevenciaZmluvy, faktúryPracovné ponukyDokumenty školyVerejné obstarávanieDokumenty školy na stiahnutiDigitálna knižnicaZáškoláctvoJedálny lístok	Organizačný poriadok | Školský poriadok školy | Správa o výchovo-vzdelávacej činnosti | Školský poriadok ŠKD | Zásady hodnotenia žiakov | Uznané kredity	Dokumenty školyOrganizačný poriadok
Riaditeľka Základnej školy Cabajská 2, 949 01 Nitra (ďalej len „škola“) schvaľuje túto základnú internú organizačnú normu školy. Týmto sa ruší doterajší organizačný poriadok pojednávajúci o náležitostiach obsiahnutých v OP. V Nitre dňa 19. januára 2012 Mgr. Dana Rapavá, riaditeľka školy Organizačný poriadok
Názov organizácie: Základná škola, Cabajská 2, Nitra
Sídlo organizácie: Cabajská 2, 949 01 Nitra
Právne postavenie organizácie: Základná škola, zriadená Mestom Nitra ako samostatná rozpočtová organizácia s právnou subjektivitou, spôsobilá nadobúdať práva a zaväzovať sa v oblasti pracovno-právnych, občiansko-právnych, hospodársko-právnych vzťahov a vzťahov upravených predpismi v oblasti štátnej správy, konať vo svojom mene a niesť zodpovednosť majetkovú, vyplývajúcu z týchto vzťahov.
Zriaďovateľ: Mesto Nitra
Predmet činnosti organizácie: Základným predmetom činnosti školy je zabezpečenie výchovno-vzdelávacej činnosti pre primárne vzdelanie a nižšie sekundárne vzdelávanie žiakov, práce s mládežou na úseku základného školstva.
Tento organizačný poriadok je základnou internou organizačnou normou základnej školy.
Organizačný poriadok upravuje vnútornú organizáciu ZŠ, oblasť jej riadenia a činnosti, deľbu práce a pôsobnosť jednotlivých útvarov a úsekov.
Organizačný poriadok je základnou vnútroorganizačnou normou Základnej školy, Cabajská 2, Nitra.
Organizačný poriadok je vydaný v súlade so Zriaďovacou listinou ZŠ č. O/2002/00312 zo dňa 15.3.2002 v znení neskorších dodatkov a v súlade so Štatútom školy zo dňa 1.3.2004
Organizačný poriadok upravuje riadenie a organizáciu školy, určuje organizačnú štruktúru zamestnancov školy, rozsah práv a povinností zamestnancov školy a ich zodpovednosť.
Základná škola, Cabajská 2, Nitra je samostatnou rozpočtovou organizáciou v zriaďovateľskej pôsobnosti Mesta Nitry.
Súčasťou základnej školy s právnou subjektivitou je:
Školský klub detí, Cabajská 2, Nitra, 949 01
Školská jedáleň, Cabajská 2, Nitra, 949 01
Základnej škole bolo pridelené identifikačné číslo organizácie 37865625
Základná škola je právnická osoba, v právnych vzťahoch vystupuje vo svojom mene a má zodpovednosť vyplývajúcu z týchto vzťahov. Svoju činnosť finančne zabezpečuje samostatne na základe rozpočtu pre prenesené kompetencie, rozpočtu pre originálne kompetencie, doplnkových a vlastných mimorozpočtových zdrojov.
Základná škola poskytuje základné vzdelanie a v súlade s princípmi a cieľmi výchovy a vzdelávania podporuje rozvoj osobnosti žiaka vychádzajúc zo zásad humanizmu, rovnakého zaobchádzania, tolerancie, demokracie a vlastenectva, a to po stránke rozumovej, mravnej, etickej, estetickej, pracovnej a telesnej. Základná škola poskytuje žiakovi základné poznatky, zručnosti a schopnosti v oblasti jazykovej, prírodovednej, spoločenskovednej, umeleckej, športovej, zdravotnej, dopravnej a ďalšie poznatky a zručnosti potrebné na jeho orientáciu v živote a v spoločnosti a na jeho ďalšiu výchovu a vzdelávanie.
Medzi základné úlohy školy patrí:
poskytuje základné vzdelanie,
zabezpečuje výchovno-vzdelávaciu činnosť a odbornú pedagogickú činnosť,
vytvára potrebné materiálne podmienky pre zamestnancov a žiakov školy,
zabezpečuje starostlivosť o hnuteľný a nehnuteľný majetok školy,
zabezpečuje riadne hospodárenie s majetkom školy,
zabezpečuje hospodárne a efektívne využívanie finančných prostriedkov školy,
zabezpečuje plnenie úloh na úseku školského stravovania,
informuje Radu školy o stave a problémoch školy,
zabezpečuje plnenie úloh na úseku PO a BOZP podľa platných predpisov,
zabezpečuje plnenie ďalších úloh v zmysle príslušnej legislatívy SR.
Organizačne sa organizácia rozdeľuje na nasledovné úseky:
Úsek riaditeľa školy
Pedagogický úsek (aj ŠKD)
Úsek BOZP a PO
Každý úsek zabezpečuje ucelený súbor odborných činností. Za činnosť úsekov zodpovedajú zamestnanci poverení ich vedením.
Jednotlivé útvary a úseky pri výkone svojej činnosti vzájomne spolupracujú. V prípade, že sa vybavenie určitej veci dotýka pôsobnosti viacerých útvarov (úsekov) ZŠ, zabezpečuje jej vybavenie ten útvar (úsek), ktorý bol riaditeľkou ZŠ poverený plnením tejto úlohy.
Úsek riaditeľky školy Riaditeľka školy
Štatutárnym orgánom školy je riaditeľka, ktorú na päťročné funkčné obdobie ustanovuje do funkcie primátor Mesta Nitry na návrh Rady školy v lehote do 30 kalendárnych dní odo dňa predloženia návrhu. Rada školy predkladá návrh na kandidáta na riaditeľa na základe výberového konania, pričom návrh rady školy je pre zriaďovateľa záväzný.
Riaditeľka školy riadi činnosť školy a školských zariadení. Za výsledky činnosti organizácie sa riaditeľka zodpovedá zriaďovateľovi.
Riaditeľka ako štatutárny orgán koná v mene organizácie vo všetkých veciach:
dodržiavanie štátnych vzdelávacích programov určených pre základnú školu,
rozpočet, financovanie a efektívne využívanie finančných prostriedkov určených na zabezpečenie činnosti školy a školského zariadenia,
riadne hospodárenie s majetkom v správe alebo vo vlastníctve školy.
zmenách vnútornej organizácie ZŠ,
všetkých dohodách a zmluvách ZŠ a jej partnermi,
vysielaní zamestnancov na pracovné cesty v zmysle platnej legislatívy,
určení nástupu dovolenky na zotavenie zamestnancom podľa plánu dovoleniek určeného s predchádzajúcim súhlasom príslušného odborového orgánu
zariaďovaní práce nadčas a vhodnom čase čerpania náhradného voľna, prípadne o vhodnej úprave pracovného času v zmysle právnej legislatívy,
poskytovaní pracovného voľna pri krátkodobých prekážkach v práci zo strany zamestnanca v zmysle platnej legislatívy
zverovaní na písomné potvrdenie kabinetné zbierky zamestnancom (učiteľom – správcom kabinetov) nástroje, osobné ochranné pracovné prostriedky, prípadne iné podobné predmety v zmysle platnej legislatívy.
5. Riaditeľka základnej školy zodpovedá za:
zodpovedá za zverejnenie o voľných pracovných miestach na svojom webovom sídle, na webovom sídle zriaďovateľa, a za odoslanie informácie o voľnom pracovnom mieste Okresnému úradu v Nitre za účelom zverejnenia na jeho webovom sídle. (§ 11a zákona č. 317/2009 Z. z. ),
zodpovedá za zverejnenie informácie o uznaných kreditoch podľa § 47 a ods. 10 a 11 zákona č. 317/2009 Z. z. na verejne prístupnom mieste v škole. 5.Riaditeľka základnej školy vydáva po prerokovaní v pedagogickej rade: organizačný poriadok školy,
pracovný poriadok školy,
prevádzkový poriadok školy,
plán práce školy na príslušný školský rok,
interné smernice, pokyny, plány, usmernenia, príkazy a nariadenia v zmysle platnej legislatívy rozpracované na podmienky školy,
vydáva zásady hodnotenia zamestnancov podľa § 52 ods. 4 zákona 317/2009,
6.Riaditeľka poskytuje zriaďovateľovi:
zoznam všetkých zapísaných žiakov do 1. ročníka, údaje do centrálneho registra zamestnancov v zmysle § 58 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov najmenej jedenkrát ročne podľa stavu k 15. septembru príslušného školského roka.
Riaditeľka predkladá zriaďovateľovi na schválenie a rade školy na vyjadrenie:
správu o výsledkoch hospodárenia školy a školského zariadenia,
koncepčný zámer rozvoja školy a školského zariadenia rozpracovaný najmenej na dva roky a každoročne jeho vyhodnotenie,
8. Riaditeľka školy menuje:
zástupcu riaditeľky školy, ktorý spĺňa požiadavky odbornej a pedagogickej spôsobilosti ustanovenej osobitným predpisom, pre ktorých platí požiadavka miery vyučovacej povinnosti určenej osobitným predpisom,
9. Riaditeľka školy schvaľuje:
rozvrh hodín na príslušný školský rok,
rozdelenie úväzkov pedagogických zamestnancov a ich zaraďovanie do kariérových pozícií, rozvrh dozorov,
výchovné opatrenia žiakom,
interné dokumenty ZŠ.
10. Riaditeľka školy spolupracuje:
11. Riaditeľku školy v prípade potreby a neprítomnosti zastupujú:
štatutárny zástupca riaditeľa - zástupca riaditeľa školy v rozsahu poverenia. Na základe poverenia riaditeľky školy môže v čase jej neprítomnosti zastupovať aj iný ňou poverený vedúci zamestnanec. Poverenie musí byť urobené písomne a musí v ňom byť uvedený rozsah oprávnenia povereného zamestnanca.
Pre skvalitnenie a zvyšovanie účinnosti riadiacej práce a výchovno-vzdelávacieho procesu zriaďuje riaditeľ ZŠ poradné orgány a komisie, ktorých činnosť sa riadi ich plánmi práce. Pedagogická rada, metodické združenie a predmetové komisie sú poradnými orgánmi riaditeľky v oblasti metodickej a odbornej úrovni vyučovania jednotlivých predmetov na škole.
Pedagogická rada školy - je najdôležitejší odborný poradný orgán skupinového odborno-pedagogického riadenia v škole. Je najvyšším poradným orgánom riaditeľa školy. Jej postavenie, poslanie a priebeh rokovania sú vymedzené v rokovacom poriadku pedagogickej rady. Zvoláva ju podľa plánu, prípadne podľa potreby riaditeľka školy.
Metodické orgány - na posudzovanie špecifických otázok výchovno-vyučovacieho procesu zriaďuje riaditeľka ZŠ metodické združenia (MZ) a predmetové komisie (PK). Ich úlohou je zvyšovať metodickú a odbornú úroveň vzdelávania a výchovy v jednotlivých ročníkoch, v ŠKD a v jednotlivých vyučovacích predmetoch. Za vedúcich metodických orgánov vymenúva riaditeľka ZŠ najskúsenejších učiteľov a vychovávateľov s dobrými organizačnými schopnosťami.
Rada školy - je zriadená podľa § 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a jej poslanie, úloha a zloženie sú vymedzené v § 24 a v § 25 tohto zákona. je iniciatívny a poradný samosprávny orgán vyjadrujúci a presadzujúci miestne záujmy a záujmy rodičov a pedagógov v oblasti výchovy a vzdelávania. Posudzuje činnosť školy a z pohľadu školskej problematiky sa vyjadruje k činnosti obecných zastupiteľstiev a miestnych orgánov školskej správy. Plní funkciu verejnej kontroly práce vedúcich zamestnancov školy a ostatných zamestnancov, ktorí sa podieľajú na vytváraní podmienok pre výchovu a vzdelávanie. Rada školy sa riadi pravidlami, ktoré vyplývajú z jej štatútu a platnej legislatívy
Stanoviská a závery poradných orgánov majú pre riaditeľa školy odporúčajúci charakter.
Riaditeľka školy ustanovuje odborné komisie, určuje ich predmet činnosti a menuje predsedu a členov komisií. Zriaďujú sa spravidla k riešeniu úloh s pôsobnosťou pre celú organizáciu.
Riaditeľka školy zriaďuje tieto odborné komisie:
komisiu kontroly pokladne,
inventarizačnú a vyraďovaciu komisiu,
likvidačnú komisiu,
výberovú komisiu
Úlohou odborných komisií je na základe príslušných podkladov podávať vyjadrenia, stanoviská a návrhy na riešenia a rozhodnutia vo vymedzených oblastiach činnosti.
Odborné komisie nemajú právo vydávať záväzné rozhodnutia a príkazy.
Zásady konania jednotlivých odborných komisií budú upravené príslušnými vnútroorganizačnými normami, ktoré vydá riaditeľ školy.
Je priamo riadený zástupkyňou riaditeľky školy.
Úsek nižšieho sekundárneho vzdelávania
Úsek primárneho vzdelávania a ŠKD ↓ ↓
metodické združenia (MZ) predmetové komisie (PK)
Zástupkyňu riaditeľky školy do funkcie menuje riaditeľka školy. Priamo riadi pedagogický útvar pre primárne a sekundárne vzdelávanie a školský klub detí.
vypracovanie rozvrhu dozorov, dozorov na chodbách, v školskej jedálni a kontroluje ich dodržiavanie, pedagogicko-organizačné zabezpečenie výchovno-vzdelávacieho procesu na ISCED I, II
zostavenie rozvrhu hodín,
za činnosť koordinátorov spracovanie podkladov k analýze výchovno-vzdelávacieho procesu, správania a dochádzky žiakov,
evidenciu neospravedlnenej absencie žiakov, navrhuje opatrenia na zlepšenie, spolupracuje s výchovným poradcom a CPPaP pri psychologických vyšetreniach žiakov, zabezpečenie organizácie pedagogickej praxe a uvádzanie nových a začínajúcich pedagogických zamestnancov,
dodržiavanie platnej legislatívy, interných smerníc a predpisov, plnenie uznesení pedagogickej rady a opatrení pracovných porád učiteľmi a vychovávateľmi,
odmeňovanie podriadených pracovníkov v zmysle spracovania písomných návrhov včasné informovanie riaditeľky školy o všetkých závažných skutočnostiach, ktoré majú vplyv na výchovno-vzdelávaciu činnosť na úseku, ktorý priamo riadi,
spoluprácu s bezpečnostným technikom pri BOZP a OPP.
Zastupuje riaditeľku školy v prípade jej neprítomnosti v určených úlohách. Výchovná poradkyňa
Výchovná poradkyňa zodpovedá najmä za:
riešenie výchovných problémov žiakov,
za spoluprácu s ÚPSVaR,
Zabezpečuje a podieľa sa na poskytovaní výchovného poradenstva v oblasti výchovy vzdelávania podľa osobitného predpisu formou informačných, koordinačných, konzultačných, metodických a iných súvisiacich činností.
Ďalšie činnosti výchovného poradcu:
na pedagogických radách informuje o výchovno–poradenských aktivitách
a opatreniach,
aktívne sa zúčastňuje na poradách, metodických stretnutiach, seminároch
a školeniach.
Uskutočňuje konzultačné hodiny, ktoré slúžia na poskytovanie poradenského a metodického servisu žiakom, rodičom ale aj kolegom. Pedagogickí zamestnanci školy
1. primárne vzdelávanie – I. stupeň nižšie sekundárne vzdelávanie – II. stupeň školský klub detí
pri vyučovaní pracujú podľa schválených učebných osnov, tematických výchovno -vzdelávacích plánov, Školského vzdelávacieho programu, štandárd a učebníc,
sú povinní byť v škole v čase určenom rozvrhom hodín, rozvrhom dozorov v čase určenom na pohotovosť na zastupovanie neprítomných učiteľov, v čase porád, akcií a schôdzí zvolaných riaditeľkou školy,
predvídanú neprítomnosť hlásia včas, aby bolo možné zabezpečiť zastupovanie. Triedni učitelia :
sledujú správanie a prospech žiakov vo svojej triede a starajú sa o dodržiavanie školského poriadku, dohliadajú na stav a distribúciu učebníc, zariadenia, učebných pomôcok, na zovňajšok žiakov a vykonávajú opatrenia na odstránenie nedostatkov, osobitnú pozornosť venujú žiakom talentovaným, žiakom zo sociálne znevýhodneného prostredia a žiakom zaostávajúcim,
závažnejšie problémy disciplíny, prospechu a dochádzky riešia s výchovným poradcom, zástupcom riaditeľa školy a riaditeľom školy, pomáhajú triednemu dôverníkovi alebo výboru ZR pri uskutočňovaní triednych schôdzok, ktoré zároveň využívajú pre spoluprácu s rodičmi, v priebehu roka sa zoznámia a rokujú s rodičmi svojich žiakov, žiakov so zlým správaním, dochádzkou a sociálnou starostlivosťou, zhoršenie prospechu alebo správania oznamujú rodičom prostredníctvom žiackej knižky, na triednych schôdzach RR, listom, osobným pozvaním do školy, v prípade potreby sú povinní oboznámiť sa s rodinným prostredím a pod.,
triedni učitelia uvoľňujú žiaka z vyučovania na jeden deň, triedni učitelia môžu uskutočňovať rozsadzovanie žiakov z hľadiska pedagogických a zdravotných potrieb triedneho kolektívu, zabezpečia vo svojej triede zasadací poriadok, vedú triednu agendu – triednu knihu, triedny výkaz, poskytujú riaditeľovi školy podľa potreby písomné podklady o triede, kontrolujú zápisy v triednej knihe za predchádzajúci týždeň a nedostatky ihneď odstránia ,
triednické hodiny sa uskutočňujú 1x za dva týždenne.
V prípade akcie mimo školy je triedny učiteľ povinný uviesť deň, hodinu a názov akcie
v ŽK. Zapíše sa do triednej knihy – časť POZNÁMKY (deň, čas od – do, názov akcie) Vychovávatelia ŠKD:
vychovávatelia v ŠKD využívajú na škole všetky práva, ktoré pre ne vyplývajú zo Zákonníka práce, Pracovného poriadku , Zákona o výkone práce vo verejnom záujme a ďalších právnych predpisov,
sledujú správanie detí v oddelení, spolupracujú s príslušnými učiteľmi a podľa ich požiadaviek môžu zabezpečovať prípravu detí na vyučovanie,
vypracovávajú plány výchovnej činnosti,
Vedúci MZ a PK : plánovite riadia a kontrolujú prácu členov metodického orgánu v rámci zverených predmetov,
Organizačná štruktúra zamestnancov hospodársko-správneho úseku:
R i a d i t e ľ k a š k o l y
Vedie účtovnú agendu školy, spracováva účtovné závierky, sleduje priebežné čerpanie rozpočtu, zabezpečuje styk s peňažnými ústavmi, riadnu evidenciu faktúr.
zabezpečuje styk s verejnosťou,
zabezpečuje riadnu evidenciu faktúr,
plní ďalšie úlohy podľa pokynov riaditeľky školy,
vypracovanie a vecnú správnosť interných smerníc ekonomického charakteru a ich predloženie riaditeľke školy na schválenie,
vedie všetku účtovnú evidenciu t. j. celkovú účtovnú agendu školy a pripravuje vstupné materiály pre účtovný program so súčasnou kontrolou údajov z dosiahnutých výsledkov v bežnom mesiaci,
a štvrťročne predkladá zriaďovateľovi výkazy príjmov a výdavkov, rozbory hospodárenia za sledované obdobie a ostatné legislatívou určené finančné výkazy,
za včasné vystavenie všetkých platových príkazov (opečiatkovanie, obstaranie podpisov osôb),
spoluprácu s finančným oddelením Mesta Nitry,
spolupracuje s komisiami,
zabezpečovanie ekonomiky práce,
samostatné zabezpečovanie rozpočtovania alebo financovania,
spracúvanie návrhov cenových ponúk
zabezpečuje personalistiku školy, vedie spisovú agendu zamestnancov školy, zabezpečuje mzdovú agendu zamestnancov, spolupracuje s dotknutými orgánmi (úrad práce, sociálna poisťovňa, zdravotná poisťovňa, daňový úrad a pod.), zabezpečuje archiváciu mzdových a personálnych dokladov, samostatné zabezpečovanie ekonomiky práce.
Je priamo riadená riaditeľkou školy a zabezpečuje:
personálnu politiku v priamom prepojení na problematiku odmeňovania,
vedie pracovno-právnu a personálnu agendu zamestnancov školy (pracovné zmluvy, zaraďovanie zamestnancov do platových tried a stupňov, platové dekréty, platové postupy, osobné spisy pracovníkov, písomné vypracovanie platových dekrétov podľa platných mzdových predpisov a interných smerníc),
vedie evidenčné listy o dobe zamestnania zárobku a podľa potreby ich odovzdáva sociálnej poisťovni,
zabezpečuje, aby daňové vyhlásenia pracovníkov boli včasné a aktuálne, priznáva a zastavuje vyplácanie daňového bonusu na deti a daňových úľav, zodpovedá za správnosť zrážok zo mzdy, vykonáva ročné zúčtovanie dane,
zodpovedá za úplnosť a správnosť dokladov pre DNP,
zabezpečuje vydávanie potvrdení pri ukončení zamestnania (obsahujúce údaje o zamestnaní, záväzkov pracovníkov voči organizácii, vykonávaných zrážok zamestnancov),
správne vedenie mzdovej a personálnej agendy a ich archiváciu,
ochranu osobných údajov v zmysle zákona o ochrane osobných údajov a zákona o výkone práce vo verejnom záujme a je zodpovednou osobou na základe zákona o ochrane osobných údajov,
evidovanie úloh, príkazov uložených riaditeľkou školy, kontrolu, ich plnenia,
archív – registratúru školy, archivuje personálnu a mzdovú agendu podľa príslušného predpisu,
vypracováva a odosiela mesačné výkazy do SP, ZP, posiela mesačne oznámenia na DÚ, po skončení roka vypracuje a posila ročné hlásenie na DÚ. Administratívna pracovníčka
Zabezpečuje styk s peňažnými ústavmi, zabezpečuje úhradu faktúr a ich riadnu evidenciu, vykonáva inventarizáciu majetku školy, pripravuje podklady na účtovné spracovanie, zabezpečuje archiváciu a skartáciu písomností, vedie evidenciu tlačív
vedie registratúru školy,
vykonáva inventarizáciu majetku školy,
pripravuje podklady na účtovné spracovanie,
zodpovedá za spisovú službu,
zabezpečuje archiváciu a skartáciu písomností,
vedie evidenciu tlačív,
za vyhotovenie objednávok školy,
zabezpečuje úhrady faktúr a ich riadnu evidenciu,
spracúva návrhy cenových ponúk.
riadi a kontroluje prácu upratovačiek,
o zabezpečenie čistiacich prostriedkov a ich výdaj upratovačkám,
vedie evidenciu a správnu vecnosť cestovných príkazov a vyplácanie náhrad pri pracovných cestách,
evidenciu a vyplácanie dopravného v zmysle platnej legislatívy,
vyhotovuje korešpondencie riaditeľa a vedúcich pracovníkov jednotlivých oddelení s inými inštitúciami,
vypracovanie podkladov k rozpočtu na kalendárny rok
plní ďalšie úlohy podľa pokynov riaditeľky školy.
Zabezpečuje prevádzku školy podľa pokynov riaditeľa školy, vykonáva drobné údržbárske práce, sleduje spotrebu energií, kontroluje, aby po skončení vyučovania sa v priestoroch školy nezdržovali nepovolané osoby. Pri odchode (večer)z pracoviska je zodpovedný za uzamknutie priestorov.
Upratujú určené priestory každý deň, hlásia zistené závady školníkovi. Pri odchode z pracoviska sú zodpovedné za uzamknutie priestorov školy, ktoré upratujú. Riadia sa pokynmi administratívnej pracovníčky. Vedúca školskej jedálne
prevádzku a plynulý chod školskej jedálne,
za prípravu jedál,
za zostavovanie jedálneho lístka,
za správne hospodárenie a včasné vedenie účtovnej agendy,
zodpovedá za kvalitu práce kuchárok,
uskutočňuje objednávky čistiacich a dezinfekčných prostriedkov na zabezpečenie nevyhnutnej údržby, čistoty a hygieny priestorov zariadenia školského stravovania a nákupy ďalších materiálnych potrieb nevyhnutných pre zabezpečenie prevádzky zariadenia.
Hlavná kuchárka zabezpečuje:
výrobu jedál,
zodpovedá za správne technologické postupy
zodpovedá za ich chuť a zdravotnú nezávadnosť Pracovníčky v prevádzke pomáhajú:
pri príprave doplnkových jedál,
vykonávajú umývanie riadu
zodpovedajú za jeho čistotu kuchyne a je vybavenia, jedálne, skladových priestorov,
pomáhajú pri výdaji jedál.
Technik BOZP,PO – na základe zmluvy. Nie je zamestnancom školy.
vypracovanie poplachových a požiarnych smerníc a ich predloženie riaditeľovi školy na schválenie,
Zodpovedá za dodržiavanie platných predpisov v oblasti BOZP a PO vykonáva školenia pracovníkov školy v oblasti BOZP a PO. Zodpovedá za správnosť vedenia dokumentácie ochrany zdravia pri práci a požiarnej ochrany.
Rada školy je iniciatívny a poradný samosprávny orgán, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní funkciu verejnej kontroly, posudzuje a vyjadruje sa k činnosti školy.
Rada školy má 11 členov. Za ustanovenie rady školy zodpovedá zriaďovateľ. Funkčné obdobie rady školy je štyri roky.
Členom rady školy nemôže byť riaditeľ školy a jeho zástupcovia. Členmi rady školy sú dvaja zvolení zástupcovia pedagogických zamestnancov a jeden zvolený zástupca ostatných zamestnancov školy, štyria zvolení zástupcovia rodičov, ktorí nie sú zamestnancami školy alebo školského zariadenia, a štyria delegovaní zástupcovia zriaďovateľa.
riadiace normy so všeobecnou platnosťou (príkaz, rozhodnutie, úprava, smernica, metodický pokyn). Vnútroorganizačné smernice vydáva podľa potreby riaditeľ školy. Tieto upravujú zásadné otázky riadenia organizácie a aplikujú platné právne a iné normy na podmienky organizácie. Pokyny a pracovné príkazy vydáva riaditeľ školy a stanovujú opatrenia pre zabezpečenie zvlášť závažných a konkrétnych úloh.
Rozsah protokolu o odovzdávaní a prevzatí funkcie určí nadriadený zamestnanec. Pri prevzatí funkcie spojenej s hmotnou zodpovednosťou sa vykonáva mimoriadna fyzická aj dokladová inventúra. V prípade odovzdávania funkcie súvisiacej s preberaním utajovaných skutočností sa postupuje podľa osobitých predpisov (zákon NR SR č. 428/2002 Z. z. o ochrane osobných údajov v znení neskorších zmien a doplnkov). Čl. 7
Zamestnanci musia byť oboznámení s týmto organizačným poriadkom a aj s prípadnými zmenami alebo doplnkami organizačného poriadku. Za oboznámenie zamestnancov s organizačným poriadkom zodpovedá riaditeľ školy a vedúci zamestnanci príslušných úsekov.
Súčasťou organizačného poriadku je organizačná schéma organizácie.
Organizačný poriadok organizácie vydáva riaditeľ školy.
Tento organizačný poriadok nadobúda účinnosť dňom 01. 02. 2012, a týmto dňom stráca účinnosť organizačný poriadok zo dňa 1.9. 2010.
V Nitre dňa 19.1.2012 Mgr. Dana Rapavá
Prerokované a schválené na zasadnutí PR dňa 24.1.2012
Prerokované v Rade školy dňa 29.5.2012
Novinky	Zber papiera ....
VYHODNOTENIE - FESTIVAL TEKVIC
EU deň jazykov
Kontakt	Základná škola,Cabajská 2, Nitra
Cabajská 2	Riaditeľka školy Tel. kontakt:
mobil: 0902738538
E-mail: riaditelka@zscabajska.sk
Zástupkyňa riaditeľky školy Tel. kontakt: 037/7720802
mobil: 0911287133
E-mail: zastupkyna@zscabajska.sk
Tel. kontakt: 037/7720040	Fotogaléria

References: § 47
 § 52
 § 58
 § 2
 § 24
 § 25
 Čl. 7